open-index/open-wikipedia-markdown huggingface dataset:
Կարոլա Լորենցինի

**Կարոլինա (Կարոլա) Ելենա Լորենցինի** (, ), արգենտինացի առաջին օդաչուներից։

## Կյանք
Լորենցին ծնվել է Բուենոս Այրեսում, Արգենտինայում, ընտանիքի ութ զավակներից յոթերորդն է։ Հեռախոսային ընկերությունում աշխատել է որպես մեքենագրուհի։ Մասնակցել է թիավարման, տեգահարման, ատլետիկայի և հոկեյի տարբեր մրցումների։ 1933 թվականին նա սկսել է ինքնաթիռով թռչել սովորել Մորոնի ավիաակումբում։ Դասերը թանկ արժեին, և նա ծախսում է իր բոլոր խնայողությունները` վաճառելով նաև իր հեծանիվն ու հանրագիտարանը։ 1935 թվականին նա ստացել է օդաչուի իր վկայականը։ Նույն տարում նա Հարավային Ամերիկայի ռեկորդ է սահմանել` ջրի մեջ ցատկելով 5.700 մետրից։ Նա նաև մասնակցել ու հաղթել է մի քանի մրցաշարեր` մեծ հետաքրրքություն ցուցաբերելով օդաչուական բարձրագույն վարպետության հանդեպ։ Հայտնի է դարձել օղակների նետման իր ցուցադրություններով։ 
1938-1940 թվականներին Լորենցինին ներգրավված էր հետազոտական առաքելության մեջ, որի ընթացքում թռիչքներ էին կատարվում Արգենտինայի 14 շրջաններ` օդային քարտեզներ ու թռիչքներ նախագծելու համար։ Նա թռել է յուրաքանչյուր քաղաք ու երկիր` ծանոթագրելով իր ճամփորդությունների քարտեզները։ Արդյունքում նա ամբողջ երկրում հայտնի է դարձել։ 1939 թվականին *Vosotras* ամսագիրը Լորենցիին անվանել է Արգենտինայի տարվա ութ կանանցից մեկը, նրա նկարը հայտնվել է El Gráfico ամսագրի շապիկին։
1941 թվականի նոյեմբերի 23-ին Լորենցինին կորցրել է իր ինքնաթիռի կառավարումը և վթարի է ենթարկվել։ Նա անմիջապես մահացել է։ Դժբախտ պատահարը տեղի է ունեցել Մորոնում, օդային բարձր վարպետության ցուցադրությունների ժամանակ, որին այցելել էին ուրուգվայցի մի խումբ օդաչուներ։ Ավելի ուշ հաղորդվել է, որ Լորենցին ծանոթ չէր այն ինքնաթիռին, որով թռչում էր և չափազանց բարկացած էր ցուցահանդեսի կազմակերպչական խնդիրների պատճառով։
2001 թվականին Արգենտինայի փոստը դրոշմանիշ է մարել նրա անունով և նկարով։

## Ծանոթագրություններ

Կատեգորիա:Անձինք նամականիշերի վրա
Կատեգորիա:Ավիավթարից զոհվածներ
Կատեգորիա:Կին օդաչուներ
Pound the Alarm

«**Pound the Alarm**», տրինիդադցի երգչուհի Նիքի Մինաժի երգը՝ ձայնագրված 2012 թվականին։ Թողարկված է որպես չորրորդ սինգլ երկրորդ Pink Friday: Roman Reloaded ստուդիական ալբոմից։

Երգի պրոդյուսերները եղել են՝ RedOne-ը, Carl Falk-ը և Rami Yacoub-ը։ Երգի տեսահոլովակը թողարկվել է 2012 թվականի հուլիսի 31-ին։

## Ստեղծագործություն
«Pound the Alarm»-ը եվրոդենս ժանրի երգ է՝ փոփի, ռեփի և հաուսի առկայությամբ։ Երգը ստացել է տարբեր գնահատականներ երաժշտական քննադատների կողմից։ Մեծամասնությունը ասել է, որ երգը շատ նման է ալբոմի գլխավոր երգին՝ Starshipsին։ Popdust ամսագրի լրագրող Էնդրյուն  Ունտերբերգերը (Andrew Unterberger) վատ կարծիք է գրել և համեմատել է այն Ջենիֆեր Լոպեսի, Տայո Կռուզի, The Black Eyed Peas-ի և Բիյոնսեի աշխատանքների հետ։

## Երգացանկ
* **Digital download**
# "Pound the Alarm" – 3:21
# "Pound the Alarm" (music video) – 4:05

* **Digital download EP**
# "Pound the Alarm" (Liam Keegan Mix) – 4:42
# "Pound the Alarm" (Nicole Chen Mix) – 5:43
# "Pound the Alarm" (Nick Lees Mix) – 5:51
# "Pound the Alarm" (Jelfa Mix) – 5:27
# "Pound the Alarm" (Kitz Looper Mix) – 5:25

* **US CD single**  
# "Pound the Alarm" (Liam Keegan Mix) – 4:42
# "Pound the Alarm" (Nicole Chen Mix) – 5:43
# "Pound the Alarm" (Nick Lees Mix) – 5:51
# "Pound the Alarm" (Jelfa Mix) – 5:27
# "Pound the Alarm" (Kitz Looper Mix) – 5:25

## Հիթ-շքերթներ և հավաստագրեր

### Շաբաթական հիթ-շքերթներ

### Հավաստագրեր

### Տարեվերջյան հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:2011 երգեր
Գուվերնետո

**Գուվերնետո** (), Կոստանդնուպոլսի տիեզերական պատրիարքության վանք, որը գտնվում Հունաստանի Կրետե կղզում։ Վանքը գտնվում է Ակրոտիրի թերակղզու հյուսիսային հատվածում՝ Խանիայից 18 կմ դեպի հյուսիս-արևելք։ Մտնում է Կրետեի պերիֆերիայի Խանիա պերիֆերիալ միավորի Խանիա համայնքի մեջ։

## Պատմություն
Վանքը բացվել է 1537 թվականին (այլ տվյալներով 1548 թվականին): Այն կառուցվել է վենետիկյան ամրոցների ոճով, հետո ավելացվել են բարոկկո ոճին բնորոշ տարրեր։ Վանքի չափսերը` 40×50 մետր է, երկհարկանի շենքում ապրում է մոտ 50 վանական։

Վանքի կենտրոնում է գտնվում եկեղեցին, արևմտյան կողմում` նարտեքսը։

Վանքը հայտնի է զբոսաշրջիկների շրջանում, սակայն կան սահմանափակումներ։ Մասնավորապես, տարածքում արգելվում է ծխել և լուսանկարել եկեղեցու ներսը։ Բացի այդ, Գուվերնետոյի վանքը չորեքշաբթի և ուրբաթ օրերին փակ է։

## Խորդակիոնի միություն
Խորդակիոնի տեղական միությունը ներառում է երեք բնակավայր։ 2011 թվականի մարդահամարի տվյալներով ունի 266 բնակիչ։ Տարածքը կազմում է 34,038 կմ².

## Ծանոթագրություններ

Կատեգորիա:Հունաստանի եկեղեցիներ
Ֆրիդրիխ Օյգեն

**Ֆրիդրիխ Օյգեն Վյուրթեմբերգացի** (, ), 1795 թվականի մայիսի 20-ից Վյուրթեմբերգի դուքս։ Նրա որդիները Վյուրթեմբերգի ընտանիքի հինգ ճյուղերի հիմնադիրներն են։

## Կենսագրություն
Կարլ Ալեքսանդրի և Մարիա Ավգուստ Տուրն և Տաքսիսի չորրորդ որդին է։ Վյուրթեմբերգի դքսի գահը զբաղեցրել է վաղ տարիքում՝ 1975 թվականի մայիսի 20-ին Լյուդվիգ Օյգենի մահից հետո։ Կյանքի մեծ մասն անցկացրել է Վյուրթեմբուրգյան տոհմին պատկանող Մոնբելյար անկլավում՝ մինչև 1792 թվականիը, երբ այն մտավ Ռավրացինսկյան հանրապետության կազմի մեջ և 1793 թվականին բռնի կերպով միացվեց Ֆրանսիային։

## Ընտանիք
1750 թվականին Ֆրիդրիխ Օյգենը ամուսնացել է Ֆրիդրիխ Վիլհելմ Բրանդենբուրգ Շվեդացու և Սոֆիա Դորոտեա Պրուսիացու դուստր Դորոտեա Սոֆիա Բրանդենբուրգ Շվեդացու հետ։

Երեխաները.
*Ֆրիդրիխ Վիլհելմ Կառլ (1754—1816), դուքս, ավելի ուշ կուրֆյուրստ, իսկ 1805 թվականից սկսած՝ Վյուրտեմբերգի թագավոր, ամուսնացել է Ավգուստ Կարոլինա Բրաունշվեյգ Վոնֆենբյուտելացու հետ, իսկ հետո՝ Շարլոտ Հանովերացու հետ։
* Լյուդվիգ Ֆրիդրիխ Ալեքսանդր (1756—1817), առաջին ամուսնությունը Մարիա Չարտորիյսկացու հետ էր, երկրորդը՝ Հենրիետա Նասաու Վեյլբուրգացու։ Նրանց որդին Ալեքսանդրը Տեքսկացիների տոհմի հիմնադիրն է։
* Օյգեն Ֆրիդրիխ Հենրիխ Վյուրթեմբերգացի (1758—1822), ամուսնացել է Լուիզա Շտոլբերգ Գեդերնացու հետ, ով Սաքսեն Մեյնինգենացու այրի կինն էր։
*Սոֆիա Մարիա Դորոտեա Ավգուստ (1759—1828), Պավել I-ի կինը։
* Վիլհելմ Ֆրիդրիխ Ֆիլիպ (1761—1830), ամուսնացել է թագավորական ծագում չունեցող Վիլհելմինա ֆոն Տունդերֆելդ-Ռոդիսի հետ։
*Ֆերդինանդ Ֆրիդրիխ Ավգուստ (1763—1834), առաջին անգամ ամուսնացել է Ալբերտինա Վիլհելմինա Շվարբուրգ Զոնդերսհաուսենացու հետ, իսկ երկրորդ անգամ՝ Պաոիլինա Մետերնիխի։
*Ֆրիդերիկա Ելիզավետա Ամալիա Ավգուստա (1765—1785), դուքս Պյոտր I-ի կինը
* Ելիզավետա Վյուրտեմբերգացի (1767—1790), ապագա  կայսր Ֆրանց II-ի կինը
* Վիլհելմինա Ֆրիդերիկա Եկատերինա (1768);
* Կառլ Ֆրիդրիխ Հենրիխ (1770—1791);
* Ալեքսանդր Վյուրթեմբերգացի (1771—1833), ամուսնացել է Անտուանետա Սաքսեն Կոբուրգ Զաալֆելդացու հետ
*Հենրիխ Ֆրիդրիխ Կառլ Վյուրթեմբերգացի (1772—1838), ամուսնացել է Կարոլինա Ալեքսեյի հետ։

Ֆրիդրիխը ուներ նաև ապօրինի երեխա՝ Իոհան Գեորգինիոս ֆոն Զոնտհեյմը (1790—1860)

## Ծանոթագրություններ

## Արտաքին հղումներ
* Տոհմածառը

Կատեգորիա:Դքսեր
Կատեգորիա:18-րդ դարի անձինք
Կատեգորիա:Գերմանացի գեներալներ
Ճառընտիր (4789)

**Ճառընտիր** (4789), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4789 թվի տակ։ Ձեռագիրը գրվել է 16-րդ դարում Ստեփաննոս Սաղոնց գրչի, Թումայ գրչի կողմից։  Ստացողը եղել է Մկրտիչ տանուտերն։ Գրված է թղթի վրա, որը ունի 36X24 չափս։ Ձեռագիրը կազմված է 511 թերթից։ Գրված է երկսյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 8ա, 117բ, 282բ, 384ա, 424բ, 509բ և այլուր, հետագայի՝ 1ա (17-րդ դար)։
## Բովանդակություն
*Ճառք, Խրատք (Եփրեմ, Ոսկեբերան, Բարսեղ Կեսարեցի, Յովհ. Մանդակունի, Թէոփիլիոս, անանունք),
* Ներբողեանք (Ոսկեբերան, Եփրեմ, Աթիպատրոս Բոստրացի, Յակոբ Սրճեցի),
* Տեսիլք Գրիգոր Լուսաւրչի, Յովհ. Կոզեռնի
* Պատմւթիւնք փախստեանն Քրիստոսի ՅԵգիպտոս,
* Խաչափայտին, Խաչին, որ եղև ի ձեռն Մեծին Ներսիսի,
* Պատճառք Առառաջւորաց պահոց, Աւուրց Աւադ շաբաթուն,
* Պողոս Տարոնեցւոյ Ընդդեմ ժողովոյն Քաղեկեդոնի,
* ՅԻմաստութենե Սիրաբայ,
* Ի Կոչումն ընծայուեան գրոց Կիւրզի Երուսաղեմացւոյ,
* ՅԱւետարանաց մեկնութեանց Ոսկեբերանի,
* Վարք և վկայաբանութիւնք։
## Ծանոթագրություններ

Կատեգորիա:Մատենադարանի ձեռագրեր
Chun-Li (սինգլ, Նիքի Մինաժ)

**Chun-Li**, ամերիկացի ռեփեր Նիքի Մինաժի չորրորդ ստուդիական Queen ալբոմի երգը։ Այն թողարկվել է 2018 թվականի ապրիլի 12-ին, որպես ալբոմի լիդ սինգլ։ Երգի հեղինակն է Նիքի Մինժը, իսկ պրոդյուսերը՝ Ջերեմի Ռեիդը։ Կոմերցիոն հաջողություներով՝ երգը ''Billboard'' Hot 100 հիթ-շքերթում զբաղեցրել է 10-րդ հորիզոնականը, ԱՄՆ-ում՝ 20-րդը, Կանադայում՝ 20-րդը և 30-ը Ֆրանսիայում և Միացյալ Թագավորությունում։ Երգը MTV VMA մրցանակաբաշխության ժամանակ հաղթել է «2018 թվականի լավագույն հիփ-հոփ» անվանակարգում։

## Ետարտադրություն և թողարկում
2017 թվականին Մինաժը թողարկեց երեք սինգլ՝ Changed It, Լիլ Ուեյնի հետ միասին, No Frauds՝ Դրեյքի հետ համատեղ և Regret in Your Tears սինգլը։ Հետագայում նա համագործակցել է տարբեր արտիստների հետ։ 2018 թվականի ապրիլի 10-ին Մինաժը իր ինստագրամյան էջում հայտարարել էր, որ պետք է թողարկի ևս երկու սինգլ՝ «*Barbie Tingz*» և «*Chun-Li*», որը թողարկվելու էր 2018 թվականի ապրիլի 12-ին։ Նա նաև թողարկել էր սինգլերի շապիկներըը։ «Chun-Li»-ն, հերոս է, սրը Մինաժը վերցրել է Street Fighter խաղից։ Այն թսղարկվել է Barbie Tingz սինգլի հետ համատեղ, իսկ արդեն ապրիլի 12-ին այն հասնաելի էր թվային ներբեռմամբ։ Սինգլի թողարկումը հենց այն նույն օրն է եղել, երբ տաս տարի առաջ թողարկվել էր Նիքիի առաջին ալբոմը։ Մայիսի 30-ին Մինաժը թողարկեց նաև գալիք ալբոմի թրեյլեր տարբերակը։

## Արտադրություն
«Chun-Li» սինգլը ստեղծվել է պրոդյուսեր Ջեյ Ռեիդի և Մինաժի համագործակցությունից։ Պրոդյուսերի խոսքերով՝ Մինաժը ցանկանում էր, որ ալբոմն ներառի «բում-բափ» բիթեր, որոնք Մինաժին հիշացնում են Նյու Յորքի մասին։

Սինգլի բառերը հիմնականում կապված են Մինաժին ատող մարդկանց հետ։

## Քննադատություն
Billboard-ից Բիանկա Գրասին ասել է, որ Մինաժը հինալի է և նա այստեղ շատ լավ ցուցադրում է Նիքի նինձյայի ալտեր էգոն։

## Կոմերցիոն հաջողություններ
Սինգլը գրավել է 92-րդ հորիզոնականը ամերիկյան ''Billboard'' Hot 100, որից մեկ օր հետո այն ներբեռնվել է ավելի քան 20,000 անգամ և վաճառվել է 3,5 միլիոն քանակով։ Սինգլը դարձել է Մինաժի թվով վեցերորդ ռեկորդային սինգլը։ Թողարկման հինգերորդ շաբաթում սինգլը նորից հայտնվեց հիթշքերթի թոփ 20 ցուցակում, որտեղ զբաղեցրեց 19-րդ հորիզոնականը։ Այն 2018 թվականի հուլիսի 30-ին սերտիֆիկացվել է Recording Industry Association of America certification կողմից ։

## Հիթ-շքերթներ

## Սերտիֆիկացում

## Ծանոթագրություններ

## Արտաքին հղումներ
* 
* 

Կատեգորիա:2018 երգեր
Լուիզ Լոմբարդ

**Լուիզ Լոմբարդ** (, ի ծնե անուն՝ **Լուիզ Մերի Փերքինս**, ), անգլիացի դերասանուհի։ Առավել հայտնի է Էվենջելին Էլիոթի դերով BBC հեռուստաալիքի «Էլիոթների տունը» (1991-94) և Սոֆիա Քուրթիսի դերով CBS հեռուստաալիքի  (2004-11) հեռուստասերիալներում։

## Վաղ կյանք և կրթություն
Լոմբարդը ծնվել է Ռեդբրիջում, Լոնդոնում, հինգ երեխաների ընտանիքում։

Ութ տարեկանում հաճախել է դրամայի դասերի։ Հաճախել է «Երրորդություն» կաթոլիկ ավագ դպրոցը։ Քեմբրիջի համալսարանում սովորել է անգլիական գրականություն։

## Կարիերա
Լոմբարդը հայտնի է Էվենջելին Էլիոթի դերով 1990-ականների «Էլիոթների տունը» հեռուստադրամայում։ Նկարահանվել է *«Շանսեր»*, *«Թիքնապահեր»*, *«Մետրոպոլիս»* հեռուստասերիալներում և *«Ոսկին փողոցներում»*, *«Իմ թագավորությունը»* և *«Անձրևից հետո»* ֆիլմերում։

1994 թվականին նրան ընդգրկել են People ամսագրի «50 ամենագեղեցիկ մարդիկ» ցանկում։ 1998-ից մինչև 2000 թվականը նա վերադառնում է Քեմբրիջի համալսարան սովորելու նպատակով։

1998 թվականին նկարահանվել է *«Մումիայի պատմություն»*, իսկ 1999 թվականին Ֆարիդ Մյուրեյ Աբրահամի հետ միասին նկարահանվել է *«Էսթեր»* ֆիլմում։

2004 թվականին Լոմբարդը նկարահանվել է «Հիդարգո» ֆիլմում։ Նույն տարվա նոյեմբերից սկսել է նկարահանվել «» հեռուստասերիալում և կատարել է երկրորդական դեր 5-րդ և 6-րդ եթերաշրջաններում։ Նա առաջին անգամ երևում է 5֊րդ եթերաշրջանի 7֊րդ էպիզոդում և մարմնավորում է Սոֆիա Քուրթիսին։ 2007 թվականին՝ 7-րդ եթերաշրջանում դարձել է հեռուստասերիալի հիմնական կերպարներից, իսկ 8֊րդ եթերաշրջանում երևացել է միայն առաջին էպիզոդում և նշված է որպես հրավիրված դերասան։

2009 թվականին երևացել է *«Ծովային ոստիկանություն։ Նյու Յորք»* հեռուստասերիալի առաջին էպիզոդում, որտեղ մարմնավորել է գործակալ Լառա Մեյսիին։

2011 թվականի մարտին TVLine֊ը հայտարարեց, որ Լոմբարդը կրկնելու է իր դերը *«CSI: Հանցանքի վայր»* հեռուստասերիալի 11֊րդ եթերաշրջանում։

2014 թվականին Լոմբարդը նկարահանվել է Lifetime հեռուստաալիքի Վիճակախաղ հեռուստադրամայի առաջին էպիզոդում։

## Ֆիլմոգրություն

## Ծանոթագրություններ

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Քեմբրիջի համալսարանի շրջանավարտներ
Դիկտեյական քարանձավ

**Դիկտեյական քարանձավ** (), քարանձավ Հունաստանի Կրետե կղզում, Դիկտեյական լեռների Լասիտիի սարահարթի վրա։ Գտնվում է ծովի մակարդակից 1024 մ բարձրության վրա։ Կրետեի հայտնի վայրերից մեկն է։ Զբոսաշրջիկներին գրավելու նպատակներով այն հաճախ անվանում են Զևսի քարայր։

## Դիցաբանություն
Հեսիոդոսի խոսքերով, աստվածուհի Հռեան, Լասիտիիից ոչ հեռու գտնվող Դիկտեյական լեռներում թաքնվում էր իր ամուսնուց՝ Քրոնոսից, քանի որ նա խժռում էր իրենց երեխաներին։

Քրոնոսը վստահ էր, որ իշխանությունն ընդմիշտ կմնա իր ձեռքում։ Նա երկյուղ ուներ, որ իր դեմ կապստամբեն զավակները և իրեն կդատապարտեն նույն ճակատագրին, որին ինքն արժանացրեց իր հորը՝ Ուրոնոսին։ Նա վախենում էր իր զավակներից։ Քրոնոսն հրամայեց իր կնոջը՝ Հռեային, որ նա իր մոտ բերի ծնած երեխաներին, և անգթորեն կուլ տվեց նրանց։ Հռեան՝ տեսնելով իր զավակներին վիճակված ճակատագիրը սարսափեց։

Հինգ երեխաներին Քրոնոսն արդեն կուլ էր տվել. Հեստիային, Դեմետրային, Հերային, Հադեսին (Աիդ) և Պոսեյդոնին։

Հռեան չցանկացավ կորցնել իր վերջին մանկանը։ Իր ծնողների՝ Ուրանոսի (երկինք) և Գեայի (երկիր) խորհրդով, նա հեռացավ Կրետե կղզի, և խորունկ մի անձավում ծնվեց նրա կրտսեր որդին, որի փոխարեն բարուրի մեջ փաթաթված մի երկարուկ քար տվեց ամուսնուն, որ կուլ տա։ Քրոնոսը չկասկածեց, որ կինը խաբել է իրեն։

Իսկ Զևսը մեծանում էր Կրետեում։ Սկսած 19-րդ դարի վերջից, Զևսի պատմությունը կապվում էր դիցաբանական այս վայրի հետ։

## Պատմություն
Քարանձավում առաջին պեղումները կատարվել են 1886 թվականին՝ Ջոզեֆ Հաձիդակիսի կողմից։ Ուսումնասիրությունները շարունակվել են 1896 թվականին՝ Արթուր Էվանսի կողմից։

Պեղումների արդյունքում հայտնաբերվել են հնագույն զոհասեղաններ, Զևսին նվիրված շատ արձանիկներ։ Դրանից հետո հանգեցին այն եզրակացության, որ Զևսին այստեղ ծառայել են 2000 տարի շարունակ։

Ներկայումս քարանձավի գտածոները պահպանվում են Հերկլիոնի, Էշմոլի և Օքսֆորդի թանգարաններում։

## Նկարագրություն
Քարանձավի մուտքը գտնվում է ծովի մակարդակից 1024 մ բարձրության վրա։ Քարանձավը բաղկացած է նախասրահից (42 × 19 × 6.5 մետր)՝ որտեղ եղել են քարե զոհասեղանները և հիմնական դահլիճը (85 × 38 × (5-14 մետր))։ Քարանձավի խորքում գտնվում է փոքր ստորգետնյա լիճ։ Պատերի և առաստաղի վրա կան արտասովոր ստալագմիտներ և ստալակտիտներ։

## Տուրիզմ
Զևսի քարանձավը Կրետեի հայտնի զբոսաշրջային վայրերից է։ Ափամերձ շրջանների զբոսաշրջային գործակալությունները առաջարկում են այդտեղ անցկացնել էքսկուրսիաներ։ Ավտոկայանատեղիից քարայր պետք է բարձրանալ կտրուկ արահետով (զբոսաշրջիկները կարող են բարձրանալ էշով)։ Քարանձավ իջնում են մետաղյա սանդուղքով։ Ներսում կա էլեկտրական լույս, լճի վրա կան կամրջակներ։ Քարանձավի մուտքը վճարովի է։ Մուտքի մոտից տեսանելի է դառնում Լասիտիիի սարահարթը։

## Ծանոթագրություններ

## Արտաքին հղումներ
* Հունաստանի մշակույթի նախարարության կայքում քարանձավի մասին տեղեկատվություն   
* Զևսի քարանձավը՝ Լասիտիի հովտում (heraklion.ru կայքում)

Կատեգորիա:Հունաստանի տեսարժան վայրեր
Կատեգորիա:Հունաստանի քարանձավներ
Էլսա Կելլի

**Էլսա Ռոզա Դիանա Կելլի** (, ), արգենտինացի իրավաբան, դիվանագետ։ Որպես փորձագետ` ներկայումս ՄԱԿ-ի ծովային իրավունքի միջազգային ատյանում դատավոր է։ Արգենտինայի դիվանագիտության պատմության մեջ բազմաթիվ պաշտոններ է ստանձնել և եղել է Արգենտինայի պաշտոնական ներկայացուցիչը (դեսպանը) Իտալիայում, Ավստրիայում և ՅՈՒՆԵՍԿՕ-ում։

## Կենսագրություն
Կելլին ծնվել է 1939 թվականի փետրվարի 23-ին Բուենոս Այրեսում։ 1960 թվականին ավարտել է Բուենոս Այրեսի համալսարանի իրավաբանության ֆակուլտետը և Հարվարդի համալսարանի միջազգային հարաբերությունների կենտրոնի կողմից արժանացել է կրթաթոշակի։ Կելլին եղել է Միջազգային հանրային իրավունքի պրոֆեսոր։ Նա սկսել է իր դիվանագիտական կարիերան Instituto del Servicio Exterior de la Nación համալսարան ընդունվելով։ Կելլին դարձել է դեսպան 1984 թվականին։ Միջազգային հարաբերությունների և կրոնի նախարարությունում նա մի շարք պաշտոններ է զբաղեցրել, ներառյալ՝ Դեսպանների բարձրագույն խորհրդի անդամի, մշակութային կապերի գծով տնօրենի և բնապահպանության հարցերով գլխավոր տնօրենի պաշտոնները։ Էլսան Ռաուլ Ալֆոնսինի ղեկավարությամբ նշանակվել է Արտաքին գործերի նախարարի տեղակալի պաշտոնում։

1985-1989 թվականներին Փարիզում ՅՈՒՆԵՍԿՕ-ին (Միավորված ազգերի Կրթության, գիտության և մշակույթի կազմակերպությանը) ներկայացրել է Արգենտինան։ Մինչև 2003 թվականը եղել է Իտալիայում Արգենտինայի դեսպանը։ 2003-2006 թվականներին եղել է Իտալիայում Արգենտինայի պաշտոնական ներկայացուցիչը։ 2010 թվականին Կելլին նախագահ Քրիստինա Ֆերնանդես դե Կիրշների կողմից նշանակվել է Վաշինգտոնում կայացած Միջուկային Միջազգային գագաթաժողովի ազգային համակարգողի պաշտոնում։ 2011 թվականի հոկտեմբերի 1-ին նշանակվել է ՄԱԿ-ի ծովային իրավունքի միջազգային ատյանի դատավորի պաշտոնում՝ դառնալով կառույցի 20 անդամներից միակ կինը։ Այս պաշտոնում նա մնացել է ինը տարի։

## Պարգևներ
2008 թվականին Կոնեքս հիմնադրամի կողմից դիվանագիտական ոլորտում համար մատուցած ծառայությունների համար արժանացել է «Կոնեքս» մրցանակի։

## Ծանոթագրություններ

## Արտաքին հղումներ
*Sitio oficial del Tribunal Internacional del Derecho del Mar 
*Sitio oficial del Consejo Argentino para las Relaciones Internacionales (CARI)

Կատեգորիա:Արգենտինացի կին դատավորներ
Կատեգորիա:Արգենտինացի կին դեսպաններ
Կատեգորիա:Արգենտինացի կին իրավաբաններ
Կատեգորիա:Բուենոս Այրեսի համալսարանի շրջանավարտներ
Կատեգորիա:Իտալիայում Արգենտինայի դեսպաններ
Կատեգորիա:Կին դեսպաններ
Կատեգորիա:Կին դիվանագետներ
Կատեգորիա:ՄԱԿ-ի ծովային իրավունքի միջազգային ատյանի դատավորներ
Հուսեյն Ջավիդի տուն-թանգարան

**Հուսեյն Ջավիդի տուն-թանգարան** (), տուն-թանգարան, որտեղ ապրել է ադրբեջանցի բանաստեղծ, գրող և դրամատուրգ, ադրբեջանական գրականության ռոմանտիզմ ժանրի գլխավոր ներկայացուցիչ Հուսեյն Ջավիդը։

## Շենքի պատմություն
Տուն-թանգարանը ստեղծվել է ադրբեջանցի միլիոնատեր և բարերար Հաջի Զեյնալաբդին Թակիևի աղջիկների դպրոցում։ Դպրոցը բացվել է 1901 թվականին հայտնի բարերար Հաջի Զեյնալաբին Թակիևի նախաձեռնությամբ և աջակցությամբ։ Այս դպրոցը մուսուլմանական արևելքում առաջին աշխարհիկ աղջիկների դպրոց էր։

## Թանգարանի պատմություն
Թանգարանի ստեղծումը նախատեսված էր 1981 թվականին Ադրբեջանի կոմունիստական կուսակցության կենտրոնական կոմիտեի որոշմամբ։ Հուսեյն Ջավիդի տուն-թանգարանը հիմնադրվել է 1995 թ. Հուլիսի 10-ին `Ադրբեջանի Հանրապետության Նախարարների Կաբինետի որոշմամբ։ Թանգարանը ենթարկվել է Ադրբեջանի Գիտությունների ազգային ակադեմիայի։ 2002 թվականի հոկտեմբերի 24-ին թանգարանի պաշտոնական բացումը տեղի ունեցավ Հուսեյն Ջավիդի 120-ամյակի կապակցությամբ։ Հեյդար Ալիևը ներկա է գտնվել թանգարանի բացման արարողությանը։

## Տես նաև
* Ադրբեջանի պատմության թանգարան (Բաքու)
* Ադրբեջանի արվեստի ազգային թանգարան
* Սամեդ Վուրղունի տուն-թանգարան
* Նիզամի Գյանջևիի անվան ադրբեջանական գրականության թանգարան
* Ջալիլ Մամեդկուլիզադեի տուն-թանգարան
* Հուսեյն Ջավիդ

## Գրականություն
# Гусейн Джавид: жизнь и творческий путь. Библиографический указатель. — Баку, Элм. — 2006. — 240 s.
# Гюльбениз Бабаханлы. Поэтичесое слово. — Баку, Элм. — 2008. — 232 s.
# Туран Джавид. Летопись жизни. — Баку, Прогресс. — 2014. — 450 с.
# НАНА Отчеты Дома-Музея Гусейна Джавида в 2005—2015 гг. по научно-исследовательской и научно-организационной деятельности.
# Гусейн Джавид и Абдулла Шаиг. Литература классы. — Баку, Çaşıoğlu. — 201—208 s.

## Ծանոթագրություններ

Կատեգորիա:Ադրբեջանի թանգարաններ
Կատեգորիա:1995 հիմնադրված թանգարաններ
Կատեգորիա:Տուն-թանգարաններ Ադրբեջանում
Կատեգորիա:1995 հիմնադրումներ Ադրբեջանում
Թոմաս Ֆինկե

**Թոմաս Ֆինկե** (, ), դանիացի մաթեմատիկոս, բժիշկ և աստղագետ։ Հիմնականում հայտնի է որպես եռանկյունաչափական երկու ֆունկցիաների՝ տանգենսի և սեկանսի անունների հեղինակ։ Փաստաթղթերում հանդիպում են նրա ազգանվան բազմաթիվ տարբերակներ՝ Fincke, Finke, Finck, Fink, իսկ իր լատինական աշխատությունները ստորագրել է Finchius կամ Finckius ազգանվամբ։

## Կենսագրություն
Ծնվել է Ֆլենսբուրգ (այդ ժամանակ՝ դանիական նահանգ՝ Շլեզվիգ) քաղաքում՝ գերմանացի առևտրականի ընտանիքում։ Հոր մահից հետո մեծացրել է հորեղբայրը։ 1570-ից մինչև 1577 թվականը սովորել է տեղի լյութերական դպրոցում, ապա Ստրասբուրգում՝ մաթեմատիկա և աստղագիտություն։ 1582 թվականին նա լսել է մի շարք դասախոսություններ Հայդելբերգում, Լայպցիգուշում և Գերմանիայի այլ համալսարաններում։ 1583 թվականին կարճ ժամանակով վերադարձավ Ֆլենսբուրգ, այնուհետև մեկնեց Բազել։ Աշխատել է Բազելի համալսարանում, ապա Կոպենհագենի (ավելի քան 60 տարի) համալսարանում, որտեղ տարբեր ժամանակ ղեկավարել է բժշկության, մաթեմատիկայի և հռետորության ամբիոնը։ 
thumb|''Geometriae rotundi libri XIIII'', 1583
Բացի աստղագիտական աշխատանքներից, նա մանրամասն ուսումնասիրել և գրել է աշխատություն շրջանագծի և գնդի վերաբերյալ, որը նա անվանել է «Շրջանի երկրաչափություն» (, Բազել, 1583 թվական)։ Այս գրքում, բացի տանգենսի և սեկանսի անվանումներից, Ֆինկեն առաջարկեց գեոդեզիական խնդրի բնօրինակ լուծումը. գտնել եռանկյան անկյունները, եթե հայտնի է դրանց գումարը՝ \alpha+\beta և հանդիպակած կողմերի հարաբերակցությունը՝ a:b: Խնդրի լուծման համար Ֆինկեն օգտագործել է Ռեգիոմոնտանի բանաձևը։ Ֆինկեի գիրքը մեծ ազդեցություն ունեցավ Նեփյերի, Կլավիուսի և Պիտիսկուսի վրա։

Ֆինկեի դուստրը՝ Դորոտեյան, ամուսնացել է հայտնի դանիացի բնագետ Օլե Ուորմայի հետ։

Ֆլենսբուրգում գիտնականի պատվին փողոց է անվանվել (*Thomas-Fincke-Straße*):

## Ծանոթագրություններ

## Գրականություն
* 

## Արտաքին հղումներ
* Томас Финке 

Կատեգորիա:Գերմանացի գիտնականներ
Կատեգորիա:Գերմանացի մաթեմատիկոսներ
Կատեգորիա:Դանիացի աստղագետներ
Կատեգորիա:Դանիացի բժիշկներ
Կատեգորիա:Դանիացի ֆիզիկոսներ
Կատեգորիա:Կոպենհագենի համալսարանի շրջանավարտներ
Կատեգորիա:Մաթեմատիկոսներ այբբենական կարգով
Կատեգորիա:Ստրասբուրգի համալսարանի շրջանավարտներ
Ամեն ինչ նոր է սկսվում

**Ամեն ինչ նոր է սկսվում** (), 2017 թվականին ամերիկյան սցենարիստ և ռեժիսոր Ռոն Շելթոնի կողմից  նկարահանված ամերիկըան կատակերգական ֆիլմ։ գլխավոր դերերը կատարում են Մորգան Ֆրեման, Թոմի Լի Ջոնսը և Ռեն Ռուսոն։ Ֆիլմի համաշխարհային պրեմիերան տեղի է ունեցել 2017 թվականի դեկտեմբերի 8-ին։

## Սյուժե
Դյուկը, որը ժամանակին առաջին կարգի փաստաբան էր, ապրում և շքեղ երեկույթներ է կազմակերպում է Կարպի Վիլլայում՝ գտնվելով վկաների պաշտպանության ծրագրի շրջանակներում։ Այնուամենայնիվ, ամեն ինչ փոխվում է, երբ նրա մոտ է գալիս նախկին ՀԴԲ նախկին գործակալը  և պայքար է սկսվում մաֆիայի հետ, որի հետ Դյուկը չպարզաբանված հաշիվներ ուներ։

## Դերերում

## Արտադրություն
Մայիսի 14-ին Broad Green Pictures ընկերությունը հայտարարել է, որ Entertainment One-ի հետ միասին կլինի Ռոն Շելտոնի «Վիլլա Կապրի» ֆիլմի պրոդյուսերը, որի գլխավոր դերերում հանդես են գալիս Մորգան Ֆրիմանը և Թոմի Լի Ջոնսը, իսկ հունիսի 9-ին նրանց է միացել Ռենե Ռուսոն։ Նկարահանումներն սկսվել են Նյու Մեքսիկոյում նույն տարվա օգոստոսի 15-ին։ 2017 թվականի սեպտեմբերին հայտարարվել է, որ ֆիլմի աշխատանքային վերնագիրն է փոխվել՝ դառնալով «Ամեն ինչ նոր է սկսվում»։

## Քննադատություն
Ըստ նկարահանման ժամանակ կատարված ծախսերի և ստացված շահույթի հարաբերակցության՝ ֆիլմը համարվում է 21-րդն ամենամեծ անհաջողությունը կրած  ֆիլմերի ցուցակում։ Գրախոսությունների Rotten Tomatoes կայքում ֆիլմն ունի 20% վարկանիշ՝ հիմնված 20 մեկնաբանությունների վրա և 10-ից 2 միջին գնահատականը։ Metacritic կայքում 10 քննադատական ակնարկների հիման վրա ֆիլմը ունի 100 հնարավորից 21 միավոր, ինչը, ընդհանուր առմամբ, համապատասխանում է բացասական արձագանքներին։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2017 ֆիլմեր
Կատեգորիա:Ամերիկյան էքշն կինոկատակերգություններ
One Time (երգ, Ջասթին Բիբեր)

«**One Time**»՝ կանադացի երգիչ Ջասթին Բիբերի դեբյուտային սինգլը։ Դեբյուտային առաջին սինգլը *[[My World (ալբոմ)|My World]]* ալբոմից։

## Հիթ-շքերթներ և հավաստագրեր

### Հավաստագրեր

### Տարեկան հիթ-շքերթներ

## Ծանոթագրություններ

## Արտաքին հղումներ
* 

Կատեգորիա:2009 սինգլներ
Կատեգորիա:Ջասթին Բիբերի երգեր
Լոգան Փոլ

**Լոգան Ալեքսանդր Փոլ** (, ), ամերիկացի վիդեոբլոգեր, շոումեն և դերասան։ Հայտնիությունը ձեռք է բերել ի շնորհիվ Vine սոցիալական վիդեո-ծառայության։ Ունի ալիքներ YouTube-ում Logan Paul Vlogs և TheOfficialLoganPaul անուններով։

## Վաղ կյանք և գործունեություն
Ծնվել և մեծացել է Օհայոում։ Դպրոցական տարիներում տարված է եղել ըմբշամարտով, 10 տարեկան հասակում սկսել է ստեղծել համացանցային տեսահոլովակներ YouTube-յան 'Zoosh' ալիքի համար։ Սովորել է Օհայո նահանգի համալսարանում, սակայն շուտով 2014 թվականին հեռացվել է, որպեսզի շարունակի սկսնակ բլոգերի գործունեությունը Լոս Անջելեսում։ Շուտով այլ բլոգերների հետ տեղափոխվել է Լոս Անջելես։

## Մասնակցություն մեդիայում և Vine
Որպես աստղ փառքի է հասել Vine հավելվածում։ 2014 թվականի փետրվարին ուներ ավելի քան 3,1 միլիոն հետևորդ տարբեր սոցիալական ցանցերում։ 2015 թվականին ճանաչվել է 10 ազդեցիկ բլոգերնորից մեկը Vine-ում։ Նրա տեսահոլովակը հայտնվել է նաև այլ սոցիալական ցանցերում, այդ թվում նաև Facebook-ում, Ինստագրամում, Թվիթթերում, Snapchat-ում և YouTube-ում։ 2015 թվականի հոկտեմբերին նրա տեսահոլովակը Facebook-ում ուներ ավելի քան 300 միլիոն դիտում։

Լոգանը մասնակցություն է ունեցել մի շարք գովազդային արշավներում, այդ թվում նաև Hanes-ում, ՊեպսիԿոում և HBO-ում։

2016 թվականին *Comcast*-ը գնում է «Լոգան Փոլը դեմ է» անունով կարճամետրաժ սերիալը։

*TheOfficialLoganPaul* ալիքում տեղադրում է կարճամետրաժ ֆիլմեր։

Իր երկրպագուներին դիմում է որպես «Logang»։

## Կինո և հեռուստատեսություն
2015 թվականի սկզբին Լոգանը նկարահանվել է «Law & Order: Special Victims Unit» սերիալում, ինչպես նաև *Fox TV*-ի «Տարօրինակ միայնակները» սերիալում, որտեղ խաղացել է  «Փոլ երկվորյակների» դերը։ Նկարահանվել է «Դերձակները» սերիալում։ 2016 թվականին Փեյթոն Լիստի հետ նկարահանվել է «Մաղվածք» ֆիլմում։ 2017 թվականին էկրան է բարձրացել «Airplane Mode» ֆիլմը, որտեղ նա հանդես է եկել գլխավոր դերում։ Նկարահանվել է «Մալիբուի փրկարարները» ֆիլմի միջադեպային դերում։

## Անձնական կյանք
Բլոգերն ունի մեկ փոքր եղբայր, դերասան և «Վայն աստղ»՝ Ջեյք Փոլ, որը խաղացել է Disney ալիքի Bizaardvark կատակերգությունում։

## Ֆիլմագրություն

## Ծանոթագրություններ

## Արտաքին հղումներ
**[[YouTube]]-յան ալիքներ**

* 
* 

Կատեգորիա:21-րդ դարի ամերիկացի երաժիշտներ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի ինտերնետային աստղեր
Կատեգորիա:Ամերիկացի բռնցքամարտիկներ
Կատեգորիա:Ամերիկացի տղամարդ կատակերգուներ
Կատեգորիա:Ամերիկացի բլոգերներ
Կատեգորիա:Ամերիկացի հեռուստատեսային դեմքեր
Կատեգորիա:Հեռուստատեսային պրոդյուսերներ
Կատեգորիա:Ամերիկացի երաժիշտներ
Կատեգորիա:Ամերիկացի գործարարներ
Ժողովածու (4793)

**Ժողովածու** (4793), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4793 թվի տակ։ Ձեռագիրը գրվել է 1314, 1356 թվականներին Կոստանդին (Ա) գրչի, Եսայի (Բ) գրչի գրիչի կողմից՝  Թիւրքթի ուխտում (Ա,Բ)։ Ծաղկողը եղել է Թորոս (Ա)-ն։ Ստացողները եղել են Գրիգորը և Հովհաննես կր-ք (Ա)-ն։ Գրված է թղթի վրա, որը ունի 32.5x23 չափս։ Ձեռագիրը կազմված է 412 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ։ Հիշատակարաններ գրչի՝ 52 ա, 175 բ, 308 բ, 348 ա (1314 թ.), 355 բ, 384 ա, 410 (1356 թ.), ծակողի՝ 349 բ (1314 թ.), կազմողի՝ 349 բ (1314 թ.), 31 բ, 51 բ, 160 ա, 176 ա (1595 թ.), հետագայի՝ 5ա (1596 թ.), 52 ա, 356 ա (ենթադրաբար 1724 թ.):
## Բովանդակություն
* Ոսկեբերանի Ճառք Անդրիականք,
* Վարք Ոսկեբերանի,
* Յաղագս Ժողովույն, որ եղև ՈւԶթուականին,
* Ներսես Լաբրոնացւոյ Գլխարկարգութիւն հոռոմոց և խնդիրք հայոց, Խորհրդածութիւն, Քննութիւն կառգաց եկեղեցույ։
## Ծանոթագրություններ

Կատեգորիա:Մատենադարանի ձեռագրեր
Խորվաթական խոհանոց

**Խորվաթական խոհանոց** (), խորվաթների ազգային խոհանոցը։

## Նկարագրություն
Բալկաններում յուրաքանչյուր տարածաշրջան ունի իր սեփական խոհարարական ավանդույթները։ Խորվաթիան բացառություն չէ, և իր խոհանոցի արմատները  գալիս են խոր հնադարից։ Ընդ որում, մայրցամաքի խոհանոցը տարբերվում է ափամերձից։ Մայրցամաքի խոհանոցը բնութագրվում է վաղ սլավոնական և ավելի ուշ հարևան մշակույթների շփումներով՝ հունգարական, ավստրիական և թուրքական, որտեղ սննդի պատրաստման համար օգտագործվում է խոզի ճարպ և այնպիսի համեմունքներ, ինչպիսիք են սև պղպեղը, պապրիկան, սխտորը։ Ափամերձ տարածքը կրում է հունական, հռոմեական, ինչպես նաև ավելի ուշ իտալական (հատկապես վենետիկյան) և ֆրանսիական խոհանոցների ազդեցությունը, որտեղ օգտագործում են ձիթապտղի յուղ, խոտաբույսեր և համեմունքներ, ինչպիսիք են հազրեվարդը, եղեսպակը, դափնու տերևը, խնկածաղիկը, սուսամբարը, դարչինը, մեխակը, մշկընկույզը, կիտրոնի և նարինջի կեղևը։ Խորվաթիայում հայտնի են նաև նախկին Հարավսլավիայի սննդամթերքները և բաղադրատոմսերը։ Լայնորեն հայտնի է այնպիսի մսային նրբախորտիկ, ինչպիսին է ոչխարի կուլենը ծխեցրած երշիկը, որը գրանցված ապրանքային նշան է ԵՄ-ում։

Խորվաթական խոհանոցը կարելի է բաժանել մի քանի տարածաշրջանների` Իստրիա, Դալմաթիա, Դուբրովնիկ, Լիկա, Խորվաթական Զագորե, Մեջիմուրսկ, Պոդրավինա, Սլավոնիա և այլն, որոնք ունեն իրենց խոհարարական ավանդույթները, բնորոշ են տարածքի համար և պարտադիր չէ, որ հայտնի լինեն Խորվաթիայի մյուս մասերում։


File:Gulyas080.jpg|Գուլյաշ, հայտնի է տարածաշրջանների մեջ մասում 
Պատկեր:Prosciutto.jpg|Խորվաթական պրշուտ
Պատկեր:Homar 3.jpg|Օմարներ Դալմաթիայից 
Պատկեր:Truffles white Croatia.jpg|Տրյուֆել Իստրիայից



File:Various Bottles of Slivovitz.jpg|Սլիվովիցա
File:Velebitsko pivo Zg 0508.jpg|Velebitsko գարեջուր
File:Maraschino Maraska Bottle.jpg|Մարաշինո


## Ծանոթագրություններ

## Արտաքին հղումներ
* Խորվաթական խոհանոցի բաղադրատոմսեր
* Croatian cuisine
* Хорватська кухня — ремарки до відпочинку в Хорватії 

Կատեգորիա:Խորվաթական խոհանոց
Ավդիրա

**Ավդիրա** (), փոքր քաղաք Հունաստանում, հնագույն Աբդերի քաղաքի ավերակներից 6 կմ հյուսիս։ Գտնվում է ծովի մակերևույթից 41 մ բարձրության վրա, Մեստայի գետաբերանից դեպի արևելք։ Նույնանուն համայնքի մասն է կազմում, Քսանթի տարածաշրջանում։ Ըստ 2011 թվականի մարդահամարի տվյալների՝ բնակչությունը կազմում է 1090 մարդ։

## Պատմություն
Մ․ թ․ ա․ 656 թվականին Բուլուստրա հրվանդանի վրա (Μπουλούστρα) հիմնադրվել է Աբդերի քաղաքը։ Հելլենիստական ժամանակաշրջանում քաղաքը սկսել է անկում ապրել, ավերվել է և լքվել Կոստանդիանոս Ա Մեծի կառավարության օրոք (306—337)։

Բյուզանդական ժամանակաշրջանում գոյություն է ունեցել Պոլիստիլոն քաղաքը (Πολύστυλον), որն առաջին անգամ հիշատակվում է 879 թվականին։

1373 թվականին Պոլիստիլոնը ընկավ օսմանյան սուլթան Մուրադ I–ի իշխանության տակ, քաղաքը ավերվել և լքվել է։

Մոտավորապես 1720 թվականին կառուցվել է նոր Ավդիրա գյուղը՝ հին քաղաքից 6 կմ դեպ հյուսիս։ Բնակիչները մեծ մասամբ աճեցրել են ծխախոտ և շարունակում են այդ գործունեությամբ զբաղվել առ այսօր։

## Ավդիրայի տեղական համայնք
Ավդիրայի տեղական համայնքն ընդգրկում է վեց բնակավայրեր։ Ըստ 2011 թվականի մարդահամարի տվյալների՝ բնակչությունը կազմում է 1473 մարդ։ Տարածքը կազմում է 59,915 կմ քառ․։

## Բնակչություն

## Ծանոթագրություններ

Կատեգորիա:Աթենական ծովային միության անդամներ
Բեատրիս Լուենգո

**Բեատրիս Լուենգո** (, ), իսպանացի երգչուհի, դերասանուհի և պարուհի, ով հայտնի է «Պարեր աստղերի տակ» սերիալում կատարած Լոլայի դերով։

## Կենսագրություն
Բեատրիսը մանկուց երազել է դառնալ դերասանուհի։ Ընդունվում է Պարերի թագավորական ակադեմիա, որտեղ սովորել է բալետային պարեր և ֆլամենկո։ Նրա կարիերայում շրջադարձային է եղել 2002 թվականին, երբ նա ստացել է «Պարեր աստղերի տակ» սերիալի գլխավոր դերերից մեկը։ Այդ ժամանակից ի վեր նա նկարահանվել է ևս 5 ֆիլմերում և դարձել ճանաչում ձեռք բերել ոչ միայն իր հայրենիքում, այլև արտերկրում։

2005 թվականին Բեատրիսն սկսել է երաժշտական կարիերա՝ թողարկելով իր առաջին՝ «Mi Generación» ալբոմը։ Հետագայում նա թողարկել է մի շարք ալբոմներ, որոնցից «Pretendo Hablarte»-ն ունի պլատինե կարգավիճակ

## Ֆիլմագրություն

### Ֆիլմեր

* *2001* – Pasión adolescente
* *2008* – 1860, l’esprit des ombres
* *2008* – La hija de la Aurora
* *2009* – TinkerBell And The Lost Treasure
* *2010* – Քաղցր երազներ

### Հեռուստասերիալներ

* *1993-1995* – El Circo de Rita y Miliki (musical program)
* *1999* – Robles, Investigador Privado
* *2000* – Periodistas – Candela
* *2000* – Policías, en el corazón de la calle – Toñi
* *2001* – El Comisario
* *2002-2005* – Un paso adelante – Lola Fernández
* *2006* – Empieza el espectáculo (musical program)
* *2006* – El Desafío Bajo Cero (artistic skating)
* *2009* – La hora de José Mota

## Սկավառակագրություն

### Ալբոմներ

* *2005*: Mi generación
* *2006*: BL
* *2008*: Carrousel
* *2011*: Bela Y Sus Moskitas Muertas

### Սինգլներ

* *2005*: Mi Generación
* *2005*: Go Away
* *2006*: Hit Lerele
* *2008*: Pretendo hablarte
* *2009*: Dime
* *2011*: Como Tú No Hay 2

#### Ալբոմների մեջ չներառված երգեր

* May Yo Lo

## Ծանոթագրություններ

## Արտաքին հղումներ

* Պաշտոնական կայք
* 

Կատեգորիա:Իսպանացի երգչուհիներ
Կատեգորիա:Իսպանացի դերասանուհիներ
Կատեգորիա:Պարուհիներ
Կատեգորիա:21-րդ դարի երգչուհիներ
Կատեգորիա:Իսպանացի հեռուստատեսային դերասանուհիներ
Կատեգորիա:Իսպանացի կինոդերասանուհիներ
Կատեգորիա:21-րդ դարի երգիչներ և երգչուհիներ
Կատեգորիա:Երաժիշտներ այբբենական կարգով
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Թատրոնի դերասանուհիներ
Հունաստանի ազատագրում (1944)

**Ազատագրում** ասելով () ընդունված է համարել գերմանական զորքերի էվակուացումը Հունաստանի մայրաքաղաքից, որը տեղի ունեցավ 1944 թվականի հոկտեմբերի 28-ին։ Ի տարբերություն մյուս երկրների, Հունաստանում տոնում են ոչ թե մայրաքաղաքի ազատագրումը այլ մասնակցությունը 1940 թվականի հոկտեմբերի 28-ի մարտական գործողություններին։ Քաղաքի ազատագրման արարողությունը համեմատաբար անցնում է ավելի աննկատ։

Ի տարբերություն շատ եվրոպական երկրների, որտեղ տեղի են ունեցել զանգվածային դատական պատիժներ, Աթենքում գերիշխել է կարգն ու կանոնը։

## Տես նաև
* Սպիտակ ահաբեկչություն (Հունաստան)

## Ծանոթագրություններ

Կատեգորիա:1944 Հունաստանում
Կատեգորիա:Հոկտեմբերի 28
Կատեգորիա:Աթենք
Կատեգորիա:Գերմանիան Երկրորդ համաշխարհային պատերազմում
Կատեգորիա:Հունաստանը երկրորդ համաշխարհային պատերազմում
Սև միջանցք

«**Սև միջանցք**», Մայքլ Մուրկոկի գիտական-ֆանտաստիկ վեպ, որը հրապարակվել է 1969 թվականին՝ նախ ԱՄՆ-ի «Ace Books-ի Ace Science Fiction Specials» շարքի շրջանակներում, այնուհետև Մեծ Բրիտանիայի «Mayflower Books»-ի կողմից։ Վեպը պատմում է մի մարդու մասին, ով Երկրից, որտեղ քաղաքակրթությունն ընկել է անիշխանության ու պատերազմի անդունդը, թռել է դեպի աստղեր։ Ըստ էության, այս վեպը հասարակության քայքայման և անհատական խորը սոցիալական մեկուսացման մասին է։

## Համառոտ բնութագրում
Աշխարհը հիվանդ էր։ Առաջնորդներ, մարգարեներ, ֆյուրերներ, քաղաքական գործիչներ․ նրանք բոլորը խելագար էին։ Եվ Ռայանն իր ընտանիքին ընկղմեց անաբիոզի մեջ և ուղևորվեց Մյունխեն 15040 մոլորակ։ Մտերիմ մարդկանց հետ գտնվելով տիեզերքում՝ արհեստական հիբերնացիայում, Ռայանն ուզում էր ստեղծել Նոր աշխարհ. ավելի երջանիկ, նոր առողջ հասարակություն, որոնք չունեն հին խնդիրները․․․ Նա տիեզերքում ճանապարհորդում էր արդեն 3 տարի։ Մնացել էր թռչել ևս 2-ը․․․ Ռայանը միայնակ էր տիեզերքում և սկսել էր խելագարվել․․․

## Հեղինակություն
Չնայած վեպը վերագրվում է Մայքլ Մուրկոկին, վեպը հիմնվում է այն գաղափարի վրա, որը սկսել, բայց չէր ավարտել Մուրկոկի կինը` Հիլարի Բեյլին։ Մուրկոկը Բեյլիից վերցրեց Երկրի վրա առկա հերոսների գործողությունների նկարագրությունները և փոփոխելով այն ավելացրել է նոր տեսարաններ։

## Քննադատություն
Բարի Մալզբերգը վեպի հրապարակումն ընդունեց ոչ միանշանակ, ասելով, որ «այն բավականաչափ լավը չէ», սակայն ավելացրեց․ «Այնուամենայնիվ ես վստահ եմ, որ Մուրկոկը կգրի նշանակալի վեպ, որը լիարժեքորեն կհամապատասխանի նրա հավակնություններին և մեր սպասումներին»։

*Սև միջանցքը* հիշատակվել է Կարլ Վեգների կողմից՝ որպես գիտաֆանտաստիկ սարսափ ժանրի 13 լավագույն գրքերից մեկը։

## Ծանոթագրություններ

Կատեգորիա:1969 գրքեր
Կատեգորիա:1969 թվականի ամերիկյան վեպեր
Կատեգորիա:Ամերիկյան գիտաֆանտաստիկ վեպեր
Կատեգորիա:Գիտաֆանտաստիկ վեպեր
Ռոբեն Ռենուչի

**Ռոբեն Ռենուչի** (, ), ֆրանսիացի դերասան և ռեժիսոր։

## Կենսագրություն
Ռոբեն Ռենուչին ծնվել է 1956 թվականի հուլիսի 11-ին, ոստիկանության ժանդարմ Լուի Ռոբենի և դերձակուհի Պոլետ ռենուչիի որդին է։ Նրա հայրն ունի բուրգունդական ծագում, իսկ մայրը` Կորսիկայից է։ Ապագա դերասանի մանկությունն անցել է Յոննայում։

Սովորել է Փարիզի Դրամատիկական բարձրագույն ազգային կոնսերվատորիայում։

1981 թվականին նա կատարել է իր նորամուտը կինոյում՝ նկարահանվելով Միշել Դևիլի «Խորը ջրեր» ֆիլմում։ 1980-ականների առաջին կեսին նա վառ դերեր է ունեցել «Ճամփորդություն դեպի հրավերը», «Առեղծվածներ» և «ֆորթ Սագան» ֆիլմերում։ 1985 թվականին Ժան Շարլ Տակելի «Աստիճան C» ֆիլմում արվեստի երտասարդ քննադատ և մարդատյաց Ֆորտերի դերը կատարելու համար ներկայացվել է «Սեզար» մրցանակի տղամարդու լավագույն դերակատարում անվանակարգում, սակայն զիջել է Քրիստոֆեր Լամբերտին։

1988 թվականին Ռոբեն Ռենուչին առաջին անգամ փորձել է իրեն ռեժիսորի պաշտոնում։ Նա այդ բնագավառում իր նորամուտը կատարել է  Ժակի Ֆրիժմանի սցենարով  նկարահանված «Մի մարդու կինը» ֆիլմով։

## Ընտրյալ ֆիլմագրություն
* *Խոր ջրեր* (1981) — Ռալֆ
* *Մերժվածները* (1982) — Կուրֆեյրակ
* *Սեր առաջին հայացքից* (1983) — Ռեյմոնդ
* *Ֆորտ Սագան* (1984) — Հազան
* *Դիմակներ* (1987) — Ռոլան Վոլֆ

* *Դարի երեխաները* (1999) — Ֆրանսուա Բուլոզ
* *[[Երազողները (ֆիլմ)|Երազողները]]* (2003) — հայր
* *[[Արսեն Լյուպեն (ֆիլմ, 2004)|Արսեն Լյուպեն]]* (2004) — Լորդ Դրյո Սուբիզ
* *Իշխանության կատակերգությունը* (2006) — Ֆիլիպ Շարման Կլիման
* *Անակնկալ* (2007) — Փոլ
* *Կին գործակալներ* (2008) — Մելխիոր

## Մրցանակներ և անվանակարգեր
Սեզար (1986)
*Տղամարդու լավագույն դերակատարում («Աստիճան С») - անվանակարգ

7 d'Or (1996)
*Տղամարդու լավագույն դերակատարում հեռուստասերիալում («Երեխաները ծառերի վրա», «Կես դրույքով ծնողներ») - հաղթանակ

Մոլիեր (1997)
*Տղամարդու լավագույն դերակատարում կատակերգությունում («Նամակագրություն») - անվանակարգ

FIPA (2003)
*Լավագույն դերասան («Գնացք ժամը 16:19-ին») - հաղթանակ

Բրիգադիր (2010)
*Տղամարդու լավագույն դերակատարում («Դեզիրե») - հաղթանակ

## Ծանոթագրություններ

Կատեգորիա:Արվեստների և գրականության շքանշանի կոմանդորներ
Կատեգորիա:Հեռուստատեսային դերասաններ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի դերասաններ
Կատեգորիա:Ֆրանսիացի ռեժիսորներ
Հանա Ուեր

**Հանա Ուեր** (, ), անգլիացի դերասանուհի, ով առավել հայտնի է Էմմա Քեյնի դերով Starz հեռուստաալիքի «Բոս» և Սառա Հենլիի դերով ABC հեռուստաալիքի «Դավաճանություն» հեռուստասերիալներում։

## Կյանք և կարիերա
Ուերը ծնվել է Համերսմիթում և մեծացել է Քլափհեմում (Լոնդոն)։ Նրա մայրը՝ Հելենան, սոցիալական աշխատող է, իսկ հայրը՝ Ջոն Ուերը BBC Panorama֊ի թղթակից։ Նրա ծնողները ամուսնալուծվել են, երբ նա 12 տարեկան էր։ Նա երաժիշտ Ջեսսի Ուերի ավագ քույրն է։ Նրա մայրը հրեա է։ Երկու քույրերն էլ հուդայականության հետևորդներ են։ Դուլվիչում հաճախել է Ալեյնի դպրոց, իսկ դերասանական արվեստ սովորել է Նյու Յորքի Լի Սթրասբերգի կինոյի և թատրոնի համալսարանում։

Նկարահանվել է «Ոստիկաններ» և «Ամոթ» ֆիլմերում։ 2011-ից 2012 թվականներին մարմնավորել է Էմմա Քեյնին՝ Չիկագոյի քաղաքապետ Թոմ Քեյնի դստերը՝ Starz հեռուստաալիքի «Բոս» հեռուստասերիալում։ 2013 թվականից «Դավաճանություն» հեռուստասերիալում մարմնավորել է գլխավոր դերերից մեկը, որը ցուցադրվել է ABC հեռուստաընկերության եթերում։ Նկարահանվել է նաև «Օլդբոյ» ֆիլմում։ 2015 թվականին նկարահանվել է «Գործակալ 47» ֆիլմում։

## Ֆիլմագրություն
### Ֆիլմ

### Հեռուստատեսություն

## Ծանոթագրություններ

Կատեգորիա:21-րդ դարի անգլիացի դերասանուհիներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի մոդելներ
Ենս Հեգելեր

**Ենս Հեգելեր** (, ), գերմանացի պրոֆեսիոնալ ֆուտբոլիստ, կիսապաշտպան։ Հանդես է գալիս անգլիական «Բրիստոլ Սիթիի» կազմում։

## Ակումբային կարիերա
### Վաղ տարիներ
Ենսը սկսել է իր կարիերան 1993  թվականին, «Վեստհովենի» կազմում, որտեղ երկու տարի խաղալուց հետո տեղափոխվել է «*Պորց ՖԱ*»։ «Պորցի» կազմում 3 տարի հանդես գալուց հետո, ֆուտբոլիստը միացել է «Քյոլնի» ակադեմիային։ «Քյոլնի» երիտասարդական թիմերի կազմում նա հանդես է եկել 6 տարի, ապա 2004 թվականին միացել է Գերմանիայի Օբերլիգայում հանդես եկող «Յուրդումսպոր Քյոլնին»։ Մեկ տարի անց նա պայմանագիր է կնքել «Լևերկուզեն ՖԱ»-ի հետ, որտեղ երկու տարի հանդես գալուց հետո 2006 թվականին Հեգելերը տեղափոխվել է «Բայեր 04»։

2009 թվականի հունվարի 7-ին մինչև 2009-10 մրցաշրջանի ավարտը Ենս Հեգելերը վարձավճարով տեղափոխվել է «Աուգսբուրգ»։ 2010 թվականի հուլիսին Ենսը 2 տարի վարձակալության ժամկետով տեղափոխվել է «Նյուրնբերգ»։ Նա թիմի կազմում դարձել է հիմնական կազմի ֆուտբոլիստ և յուրաքանչյուր մրցաշրջանի ընթացքում մասնակցել է 34 հանդիպման։ 2012-13 մրցաշրջանի սկզբում Հեգելերը վերադարձել է «Բայեր 04»։

2013 թվականի հոկտեմբերի 2-ին Հեգելերը իր գոլի շնորհիվ հաղթանակ է ապահովել գերմանական թիմի համար Չեմպիոնների Լիգայի շրջանակներում կայացած «Ռեալ Սոսիեդադի» դեմ խաղում։

### «Հերտա»
2014 թվականի մայիսի 8-ին Ենս Հեգելերը 3 տարվա պայմանագիր է կնքել «Հերտայի» հետ։ Թիմի կազմում նա իր դեբյուտը նշել է օգոստոսի 23-ին՝ «Վերդեր Բրեմեն»-ի դեմ խաղում։ Թիմի կազմում իր առաջին գոլը գերմանացի ֆուտբոլիստը խփել է 2015 թվականի փետրվարի 7-ին, «Մայնց 05»-ի դեմ խաղում։

### «Բրիստոլ Սիթի»
2017 թվականի հունվարի 4-ին Հեգելերը տեղափոխվել է Չեմպիոնշիպում հանդես եկող «Բրիստոլ Սիթի»։ Թիմի հետ նա կնքել է 2․5 տարվա պայմանագիր։ Անգլիական թիմի կազմում գերմանացի ֆուտբոլիստն իր դեբյուտը նշել է 2017 թվականի հունվարի 7-ին՝ Անգլիայի գավաթի խաղարկության շրջանակներում կայացած «*Ֆլեթվուդ Թաուն*ի» դեմ խաղում։ 2017 թվականի օգոստոսի 8-ին Ենսը խփել է իր առաջին գոլը «Բրիստոլի» կազմում՝ Ֆուտբոլային լիգայի գավաթի խաղարկության շրջանակներում կայացած «*Պլիմուտ Արգայլ*ի» դեմ խաղում։

## Միջազգային կարիերա
Գերմանիայի երիտասարդական հավաքականի կազմում Հեգելերը իր դեբյուտը նշել է 2009 թվականի օգոստոսի 11-ին՝ Թուրքիայի հավաքականի դեմ խաղում։

## Վիճակագրություն

## Ծանոթագրություններ

## Արտաքին հղումներ
* 
* 
* Ֆուտբոլիստի էջը ''Fussballdaten.de'' կայքում
* 
 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Աուգսբուրգի ֆուտբոլիստներ
Կատեգորիա:Բայեր Լևերկուզենի ֆուտբոլիստներ
Կատեգորիա:Բեռլինի Հերտայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Գերմանացի լեգեոներ ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Նյուրնբերգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քյոլնի ֆուտբոլիստներ
Հենթի (գետ, Թասմանիա)

**Հենթի** (), գետ Թասմանիա կղզու արևմտյան մասում (Ավստրալիա)։

## Աշխարհագրական դիրք
Հենթի գետը սկիզբ է առնում Թասմանիայի արևմտյան մասի լեռնաշղթայում։ Գետի ակունքը գտնվում է Ռիդ լեռան լանջին, ծովի մակերևույթից մոտ 840 մ բարձրության վրա, Ռոզբերի քաղաքից մոտ 10 կմ հարավ։

Սկզբնամասում Հենթի գետը հոսում է դեպի հարավ, ապա հատելով link=|30px Զիան-Հայվե մայրուղին, թեքվում է արևմուտք՝ դեպի Հնդկական օվկիանոս։ Մինչև օվկիանոս թափվելը գետը հատում է link=|30px Հենթի-Ռոուդ (*Henty Road*) ավտոմոբիլային ճանապարհը, որը կապում է Ստրան և Զիան քաղաքները։ Ստրան քաղաքից հեռավորությունը կազմում է մոտ 18 կմ։

Հենթի գետի՝ Հնդկական օվկիանոս թափվելու տեղում գտնվում է մի փոքրիկ էստուարի։ Թեև, ըստ պաշտոնական սահմանման, գետաբերանը գտնվում է Մեծ Ավստրալիական ծոցի գոտում, սակայն այն սովորաբար չի նշվում Թասանիայի քարտեզներում։

Հենթի և Փոքր Հենթի (*Little Henty River)* գետերի ավազանի ընդհանուր մակերեսը կազմում է մոտ 831 կմ ²։ Հենթի գետի հիմնական վտակներն են՝ Յոլանդա (Yolande River), Թալլի (Tully River) և Բադջեր (Badger River) գետերը։

## Ֆլորա և Ֆաունա
Հենթի գետի մոտակայքում կան թասմանյան դևեր, խայտաբղետ կզաքիսներ և վայրի կատուներ։

Գետում ապրում է կումժա ձկնատեսակը (*Salmo trutta*,  — դարչնագույն իշխան)։ Ձկնորսության շրջանը տևում է օգոստոսի սկզբից մինչև ապրիլի վերջը։ Ձկնորսությունը հնարավոր է ոչ միայն նավակներից, այլ նաև ուղղակի գետի ափից։

## Ծանոթագրություններ

Կատեգորիա:Ավստրալիայի գետեր
Աբրահամ Չերնս

**Աբրահամ Չերնս** (, ), ամերիկացի մաթեմատիկոս, որը զբաղվել է գործողությունների հետազոտմամբ։ Չերնսը յոթ գրքի և ավելի քան երկու հարյուր գիտական հոդվածների հեղինակ է։

## Կենսագրություն
Ծնվել է 1917 թվականի սեպտեմբերի 3-ին ԱՄՆ-ում։ 1938 թվականին Չերնսը ստացել է բակալավրի աստիճան, իսկ արդեն մեկ տարի անց՝ Ուրբանա-Շամպեյնի Իլինոյսի համալսարանի մագիստրոսի և ասպիրանտի աստիճաններ։ Աբրահամ Չերնսը աշխատել է Կարնեգի Մելոնի, Պերդյուի, Հյուսիսարևմտյան համալսարաններում, իսկ 1968 թվականից՝ Օսթինում գտնվող Տեխասի համալսարանում։

1975 թվականին տնտեսագիտության բնագավառում Չերնսը առաջադրվել է Նոբելյան մրցանակի։ 1982 թվականին Չերնսը և երկու այլ մաթեմատիկոսներ՝ Վիլիամ Վագեր Կուպերը և Ռիչարդ Դաֆին, արժանացան Ֆոն Նեյմանի տեսական մրցանակին։ 1989 թվականին Աբրահամը Կանադայի մաթեմատիկական միության կողմից ստացել է Հարոլդ Լարդերնի մրցանակ՝ գործողությունների հետազոտության համար։ 2006 թվականին Վիլյամ Կուպերի հետ արժանացել է INFORMS մրցանակին։ Աբրահամ Չերնսը ԱՄՆ-ի ռազմածովային ուժերի կողմից պարգևատրվել է հանրությանը մատուցած ծառայությունների համար։

## Պարգևներ
* Ֆոն Նեյմանի տեսական մրցանակ (1982)
* Հարոլդ Լարդերնի մրցանակ (1989)

## Գրքեր
* 
* 
* 
* 

## Ծանոթագրություններ

## Արտաքին հղումներ
* Абрахам Чэрнс на сайте Математическая генеалогия
* Биография Абрахама Чэрнса
* Абрахам Чэрнс на сайте Северо-Западном университете
* Data Envelopment Analysis Methodology Applications
* Data Envelopment Analysis

Կատեգորիա:20-րդ դարի ամերիկացի մաթեմատիկոսներ
Կատեգորիա:Ամերիկացի գիտնականներ
Կատեգորիա:Ամերիկացի մաթեմատիկոսներ
Կատեգորիա:Ամերիկացի պրոֆեսորներ
Կատեգորիա:Մաթեմատիկոսներ այբբենական կարգով
Կատեգորիա:Փիլիսոփայական գիտությունների դոկտորներ
Ճառընտիր (4802)

**Ճառընտիր** (4802), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4802 թվի տակ։ Ձեռագիրը գրվել է 15-րդ դարում (1404-ից հետո) Ստեփանոս սարկավագ գրչի  կողմից՝ ենթադրաբար Տշողում (Ռշտունիք):Կազմողը եղել է՝ Սիմոնը։ Ստացողը եղել է Ղազար քահանան և Ստեփանոս կր.-ն։ Գրված է թղթի վրա, որը ունի 50x33 չափս։ Ձեռագիրը կազմված է 826 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ, աստառը՝ դրոշմազարդ կտավ։ Հիշատակարաններ գրչի՝ 26բ, 299բ, 591բ, 753բ, 813բ և այլուր, կազմողի՝ 338ա, 346բ, 416ա և այլուր (17-րդ դար), հետագայի՝ 197բ, 332 և այլուր (17-րդ դար), 26բ, 162բ, 345ա, 592ա և այլուր (1883թ.):
## Բովանդակություն
* Ճառք, Խրատք (Պրսկղ, Անթիպատրոս, Բոստարացի, Ոսկեբերան, Եղիշե, Գեննադիոս, Եփրեմ, Յակ. Սրճեցի, Սարգիս Շնորհալի, Յովհ. Մանդակունի, Տիտոս Կրետացի, Զաքարիա կաթողիկոս, Թէոփիլոս, Եւսերիոս Աղեքսանդրացի, Կիւրեղն Երուսաղեմացի, անանուն)
* Ներբողեանք (Պրոկղ, Եփիփան, Եփրեմ, Աթանաս, Գրիգոր Սքանչելագործ, Ոսկեբերան, Պետ. Սիւնեցի, Գրիգոր Նիւասցի, Դավիթ Անահղթ, անանուն),
* Տեսիլք Մարիամու, Սահտակայ,
* Թուղթք (Ներսես Շնորհալի, Գրիգոր Արծրունեաց եպիսկոպոս),
* Պատմութիւնք Գիւտին խաչի, Հացունեաց խաչին,
* Ի Տեսութիւն ի մարդոյն կազմութիւն գրոց Գր. Նիւսացւոյ,
* Աթանասի Ի յիշատակի Սուրվ Անտոնի,
* Ի Թեսազոնիկեցւոց, Տիմոթէոսի, Կորնթացւոյ թղթոց, Ղուկասու, Մատթէոսի մեկնութենեն Եփրեմի,
* Ի Մատթէոսի մեկնութենեն Զաքարիա կաթողիկոսի,
* Յեկեղեցական պատմութենե Փիլիպոսի առաքելոյն,
* Յերկրորդ թագաւորութեանց,
* Վարք և վկայաբանութիւնք։
## Ծանոթագրություններ

Կատեգորիա:Մատենադարանի ձեռագրեր
The A.V. Club

**The A.V. Club** (), ժամանցային վեբկայք, որը հրապարակում է ֆիլմերի, երգերի, հեռուստատեսության, գրքերի, խաղերի մասին ակնարկներ, ինչպես նաև զվարճանքների արտադրության թեմայով հարցազրույցներ և հոդվածներ։ Ստեղծվել է 1993 թվականին, որպես ամերիկյան The Onion սատիրիկ նորություների գործակալության դուստր ծրագիր։

## Վարկանիշ
Սկսած 2006 թվականից *The A.V. Club* կայքի խմբագիրները հրապարակում են տարվա արդյունքների երաժշտական ալբոմների և ֆիլմերի վարկանիշը։ 2010 թվականից նաև որոշում է տարվա լավագույն հեռուստասերիալը։

### Տարվա երաժշտական ալբոմ

### Տարվա ֆիլմ

### Տարվա հեռուստասերիալ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ժամանցային կայքեր